نیجریه-ده زامان-زامان دینی قارشیدورما‌لارین یاشاندیغی پلاتو ایالتینده سلاحلی هوجوم نتیجه‌سینده 21 نفر حیاتینی ایتیریب.
نیجریه-ده پلاتو ایالتی بحران قوربان‌لاری و آزادلیق مرکزی‌نین رهبری سالومون موانتیری پلاتو ایالتی‌نین بارکین لادی بؤلگه‌سینه گلن سلاح‌لی شخص‌لرین هوجوم تشکیل ائتدیگینی بیلدیریب.
موانتیری "هوجوم زامانی حیاتینی ایتیرن 21 نفر بو گون گونورتا‌دان سونرا دفن ائدیلدی. کوتلوی دفن مراسیمیندن یئنی قاییتدیق" دئییب.
خصوصی حربی عملیات قروپو پلاتو سؤزچوسو سروان اولا جیمز ایسه بؤلگه‌یه عسگرلرین جلب ائدیلدیگینی و وضعیتین نظارت آلتیندا اولدوغونو بیلدیریب.
قئید ائدک کی، نیجریه-نین پلاتو ایالتینده واختاشیری مسلمان‌لارلا خریستیان‌لار آراسیندا قارشیدورما‌لار باش وئریر. اؤتن آی ایالتده کئچیریلن عملیات‌لار زامانی 130 قانون‌سوز سلاح اله کئچیریلیب.
پلاتو ایالتی‌نین فرمانداری کیلب موتفوانگ سون 3 آیدا دینی اساس‌لی قارشیدورما‌لاردا 300-دن چوخ اینسانین حیاتینی ایتیردیگینی آچیقلاییب.
